A politika élvonalából ezt követően visszavonult, és Korça prefektúra vezetője lett. Ahmet Zogu hatalmának 1924 végi megszilárdulását követően az emigrációt választotta. Előbb Ausztriában, majd Horvátországban és Olaszországban, végül Korfu szigetén élt. A Zogu hatalmának végét jelentő 1939. áprilisi olasz megszállást követően visszatért Albániába, de politikai szerepet a megszállók felől érkező felkérések ellenére sem vállalt. Utolsó évét Vlora mellett, Uja i Ftohtë-i birtokán élte le.